Tiiu Kirsipuu
Tiiu Kirsipuu (sündinud 29. oktoobril 1957 Tartus) on eesti skulptor. Kirsipuu looming mahub vahemikku paarisentimeetrisest mündist kuni 8 m pikkuse skulptuurini. Tema töödes leidub nii realistlikku kui ka abstraktset vormilahendust ning oma ideede teostamisel kasutab ta väga paljusid materjale. Tema tuntuimate teoste seas on Oscar Wilde'i ja Eduard Vilde skulptuur Tartus.